കണ്ണൂരില് വിദ്യാര്ത്ഥിനി പനി ബാധിച്ച് മരിച്ച സംഭവം മന്ത്രവാദ ചികിത്സയെ തുടര്ന്നെന്ന് പരാതി കണ്ണൂര്: കണ്ണൂരില് വിദ്യാര്ത്ഥിനി പനി ബാധിച്ച് മരിച്ച സംഭവം, മന്ത്രവാദ ചികിത്സയെ തുടര്ന്നെന്ന് പരാതി. കണ്ണൂര് സിറ്റിയിലെ എംഎ ഫാത്തിമയുടെ മരണത്തില് അസ്വാഭാവികതയുണ്ടെന്ന് പൊലീസ് അറിയിച്ചു. ഇന്നലെയാണ് 11 വയസ്സുകാരിയായ ഫാത്തിമ മരണമടയുന്നത്. പനി ബാധിച്ചിരുന്ന ഫാത്തിമ കഴിഞ്ഞ മൂന്ന് ദിവസമായി വീട്ടില് തന്നെ ഉണ്ടായിരുന്നു. കുട്ടിക്ക് വീണ്ടുകാര് മന്ത്രവാദ ചികിത്സയാണ് നല്കിയതെന്ന് പിതൃസഹോദരന് പറയുന്നു. പിതൃസഹോദരന്്റെ പരാതിയില് സിറ്റി പൊലീസ് കേസെടുത്തു. വൈദ്യ ചികിത്സ നല്കാതെ മന്ത്രവാദ ചികിത്സ നല്കിയതാണ് മരണകാരണമെന്ന് പരാതി ഉയരുന്നു. ശ്വാസകോശത്തില് പഴുപ്പ് രൂപപ്പെട്ടതാണ് മരണകാരണമെന്ന് പോസ്റ്റ്മാര്ട്ടം റിപ്പോര്ട്ടില് പറയുന്നു.